Predkladacia správa

	Predkladaným návrhom nariadenia vlády Slovenskej republiky sa do nášho právneho poriadku transponuje smernica EÚ 89/662 týkajúca sa veterinárnych kontrol pri obchodovaní vo vnútri Spoločenstva s ohľadom na dobudovanie vnútorného trhu.

	Upravuje predovšetkým rozsah a zameranie veterinárnych kontrol s cieľom zabezpečiť ochranu zdravia ľudí a ochranu zdravia zvierat. Zároveň konkretizuje, kde sa tieto kontroly vykonávajú, postup pri nich ako aj vymedzuje obsah informácií podávaných Európskej komisii o vykonaných kontrolách.

	Účelom predkladanej novely je predovšetkým spresnenie poznámok pod čiarou a odstránenie nepresnosti v gramatickom vyjadrení a číslovaní niektorých odkazov.	

	Návrh nariadenia vlády bol predmetom riadneho pripomienkového konania. Návrh sa prekladá bez rozporov.

	Návrh nariadenia vlády Slovenskej republiky prerokovala Legislatívna rada vlády Slovenskej republiky 4. novembra 2003. Jej odporúčania sú v predkladanom návrhu zapracované.